11. ΝΟΜΟΘΕΤ. ΔΙΑΤΑΓΜΑ υπ΄ αριθ. 166 της 21/25 Σεπτ. 1973 (ΦΕΚ Α΄ 233) Περί τροποποιήσεως διατάξεών τινων περί του Ταμείου Ασφαλίσεως Εργατών Τύπου Αθηνών και του παρ΄ αυτώ Κλάδου Θεσσαλονίκης νομοθεσίας. Άρθρ.1.-1.Εκδόται Εφημερίδων και περιοδικών, ων η καθ΄ έκαστον φύλλον κυκλοφορία ανά την Επικράτειαν δεν υπερβαίνει τας 3.000 φύλλα, υποχρεούνται εις καταβολήν Εργοδοτικής εισφοράς, υπολογιζομένης εις ποσοστόν επί των πάσης φύσεως αποδοχών των εις αυτάς εργαζομένων ησφαλισμένων εκ 16% υπέρ του Ταμείου Ασφαλίσεως Εργατών Τύπου Αθηνών και 9,5% υπέρ του παρ΄ αυτώ λειτουργούντος Κλάδου Ασφαλίσεως Εργατών Τύπου Θεσσαλονίκης, ανεξαρτήτως τρόπου ή μέσου κυκλοφορίας. 2.Οι περί ων η προηγουμένη παράγραφος, εκδόται απαλλάσσονται των υπέρ του Ταμείου Ασφαλίσεως Εργατών Τύπου Αθηνών και του Κλάδου Ασφαλίσεως Εργατών Τύπου Θεσσαλονίκης επί της τιμής των παρ΄ αυτών πωλουμένων εφημερίδων και περιοδικών υπολογιζομένων εργοδοτικών εισφορών. Άρθρ.2.-Αι μη βασικαί, κατά την έννοιαν των παρ. 1 και 2 του άρθρ. 1 του Ν.Δ. 2520/1953, διατάξεις των διεπόντων το Ταμείον Ασφαλίσεως Εργατών Τύπου Αθηνών και τον παρ΄ αυτώ λειτουργούντα Κλάδον Ασφαλίσεως Εργατών Τύπου Θεσσαλονίκης Καταστατικών και εν γένει Κανονισμών συμπληρούνται, τροποποιούνται και αντικαθίστανται δι΄ αποφάσεων του Υπουργού Κοινωνικών Υπηρεσιών, εκδιδομένων μετά πρότασιν του Διοικητικού Συμβουλίου του Ταμείου και του Συμβουλίου Κοινωνικής Ασφαλίσεως και δημοσιευομένων δια της Εφημερίδος της Κυβερνήσεως. Άρθρ.3.-Η ισχύς του παρόντος άρχεται από της πρώτης του επομένου της δημοσιεύσεως αυτού δια της Εφημερίδος της Κυβερνήσεως μηνός. 